След това, през март, нанася удари по Палау, през април участва в боевете за атола Ениветак, островите Трук, през юни поддържа десанта на Сайпан и Тиниан, а след това за Гуам. В състава на 58-о съединение ("TF 58") оказва огнева поддръжка в хода на десанта на Пелелиу. На 18 октомври участва в битката в залива Лейте. След това влиза в 77-о оперативно съединение ("TF 77"). В нощта на 5 януари, на прехода към залива Лингаен, крайцера получава попадения от 2 камикадзета и понася големи загуби в личния състав. Сред ранените е и командира на кораба Хикс. Повреденият крайцер е изпратен за Мар Айлънд за ремонт и се връща в района на бойните действия едва през април.